maaliskuu | 2014 | Sagan uudet silmukat
Posted on 31 maaliskuun, 2014 by saga
Tänään oli jälleen se päivä, jolloin vanhenin vuoden verran. Sen kunniaksi tarjolla olisi suklaajuustokakkua tummasta suklaasta pitäville. Olkaa hyvät! Ohje kakkuun löytyy täältä. Ohjeessa käskettiin käyttämään 70 % suklaata, mutta minä laitoin 74 % suklaata eli tuli todella tummaa. Lapset eivät pitäneet tästä lainkaan 😀 Mutta minun makuuni tämä kyllä oli. Tosin en minäkään tätä kahta palaa enempää pystynyt kerralla syömään.
Kategoria(t):Leivonta | 2 kommenttia
Posted on 28 maaliskuun, 2014 by saga
Ohje: Interweave Knits Holiday Gifts 2009
Pitsisukista jäi lankaa vielä hieman jäljelle, joten tekaisin tyttärelleni vielä pitsikämmekkäätkin sukkien kaveriksi. Tytär ihastui näihin kovasti.
Kun neuloin näitä, minulle tuli hyvin vahvasti sellainen tunne, että olen neulonut tällaiset ennenkin. Olikin sitten pakko käydä selailemassa vanhaa blogiani, ja sieltähän nämä löytyivät (valitettavasti kuva puuttuu). Mutta silloin, kun selailin lehtiäni ja etsin sopivaa kämmekkäohjetta, en tämän ohjeen nähdessäni muistanut tehneeni nämä jo kerran; vasta kun neuloin näitä, niin se muistui mieleen. Jonkilainen motorinen muisti varmaankin minulla 😉
Kategoria(t):Kämmekkäät, Käsin neulottua | 6 kommenttia
Posted on 25 maaliskuun, 2014 by saga
Jokin aika sitten yksi tyttäristäni tuli hieman tavallista myöhemmin koulusta kotiin. Hän oli kotimatkalla poikennut lankakauppaan ja ostanut kaksi kerää Austermann Step-lankaa. Hän antoi langat minulle, ja sanoi, että minun pitäisi neuloa langoista hänelle pitsipolvisukat. Selailimme yhdessä Ravelrya, ja tässä on lopputulos:
Näissä sukissa ovat nuo pohkeen lisäykset todella kauniit:
Pidän näiden sukkien pitsikuviosta muutenkin; se on yksinkertainen, mutta silti näyttävä.
Posted on 18 maaliskuun, 2014 by saga
Vajaa kuukausi sitten tein tämän paidan:
Jo heti paidan valmistuttua minusta tuntui siltä, että tuskinpa sitä tulee käytettyä. Kun olin muutaman viikon pohtinut, puranko paidan vai en, sain idean. Purin paidan yläosan, ja muutin paidan hameeksi:
Hametta tulee varmasti käytettyä kesällä. Nyt pitäisi enää vaan tehdä tähän sopiva paita tai liivi. Inspiraatiota odotellen 😀
Kategoria(t):Hameet, Käsin neulottua, Virkattua | 6 kommenttia
Posted on 15 maaliskuun, 2014 by saga
Posted on 10 maaliskuun, 2014 by saga
Ohje: Interweave Knits fall 2012
Minä vietin viime viikolla ”Neulo ja pura”- viikkoa. Aloitin huivia syksyllä SNY:ltäni saamasta Manos lace langasta. Heti alusta alkaen minusta tuntui siltä, että valitsemani puikot olivat liian paksut. Mutta jatkoin tyyliin ”vielä yksi kerros, ja katsotaan, miltä se sitten näyttää”. Kun huivi oli reilusti yli puolenvälin, oli minun myönnettävä virheeni, ja purettava tekele. Heti purkamisen jälkeen ei tehnyt mieli aloittaa samaa huivia uudestaan, joten kaivelin esiin sukkalankaa. Mutta eivät nämä sukatkaan ihan ongelmitta syntyneet. Näissä nimittäin tehdään kiilakavennukset hieman poikkeavalla tavalla, ja minä luin ohjeen jotenkin huolimattomasti, joten jouduin ensimmäisestä sukasta purkamaan kiilakavennusosaa jonkin matkaa, kun tajusin virheeni. Mutta loppu hyvin kaikki hyvin. Sukat valmistuivat.
Kivat sukat; eivät aivan polvisukat, mutta pidemmät kuin normaalit villasukat. Puolipolvisukat??? Langan väri on aivan ihana. Langassa on kolme säiettä pinkkiä ja yksi säie oranssia.
Jos jotain positiivista tästä ”Neulo ja pura” tempauksesta pitää löytää, niin se on varmaan se, että kun näin työttömänä ei ole varaa ostaa kunnon lankoja, niin tällä tavalla saa kuitenkin neuloa niitä vähän enemmän, kun välillä purkaa jo neulottua 😉
Kategoria(t):Käsin neulottua, Sukat | 10 kommenttia
Isoäidinneliöjakku
Posted on 3 maaliskuun, 2014 by saga
Tähän työhön inspiraatio tuli jälleen kerran Annelin blogista. Annelihan on näitä isoäidinneliöjakkuja tehtaillut ties kuinka ja monta, ja saanut näistä aikaan oikein muoti-ilmiön. Minä olen yleensä aika huono lähtemään mukaan tällaisiin blogeissa leviäviin netti-ilmiöihin. Mutta tämä tuntui niin hauskalta, että oli pakko kaivella esiin kaikki hempeät Mandarin Petit kerät, joita minulta löytyi, ja virkata. Ja tämän tekeminen olikin tosi kivaa. Mutta minun on tunnustettava, että kun laitan tämän päälleni, niin minusta tuntuu hieman siltä kuin minulla olisi peitto harteillani. Ja niin kai se onkin.
Näissä kuvissa mallina toiminut tyttäreni viettää tänään 15-vuotissyntymäpäiväänsä, joten meillä syödään tänään synttärikakkua 😀
Kategoria(t):Jakut, Leivonta, Virkattua | 4 kommenttia